**Výbor Národnej rady Slovenskej republiky**

**pre sociálne veci**

Číslo: PREDS-440/2015  **59**. schôdza výboru

**176**

**Uznesenie**

**Výboru Národnej rady Slovenskej republiky**

**pre sociálne veci**

**z 15. júna 2015**

k Zákonu z 13. mája 2015, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej repubiky na opätovné prerokovanie Národnou radou Slovenskej republiky **(tlač 1588)**

**Výbor Národnej rady Slovenskej republiky pre sociálne veci**

1. **prerokoval**

pripomienky prezidenta Slovenskej republiky uvedené v III. časti rozhodnutia prezidenta Slovenskej republiky z 28. mája 2015 číslo 3535-2015-KPSR:

1. V čl. I trinástom bode § 82b ods. 1 úvodnej vete sa za slovom „dôchodku“ vypúšťa čiarka a slová „ak odsek 2 neustanovuje inak,“ a v celom texte § 82b ods. 1 sa slová „odseku 4“ nahrádzajú slovami „odseku 3“.
2. V čl. I trinástom bode § 82b sa vypúšťa odsek 2.

Doterajšie odseky 3 až 5 sa označujú ako odseky 2 až 4.

1. V čl. I trinástom bode § 82b ods. 2 (doterajšom odseku 3) písm. a) sa slová „odseku 4“ nahrádzajú slovami „odseku 3“.
2. V čl. I trinástom bode § 82b ods. 2 (doterajšom odseku 3) písm. b) sa vypúšťajú slová „poberateľ invalidného dôchodku vyplácaného po dovŕšení dôchodkového veku a je“.
3. V čl. I trinástom bode § 82b ods. 2 (doterajšom odseku 3) písm. c) treťom bode sa vypúšťajú slová „ak poistenec je poberateľ invalidného dôchodku vyplácaného po dovŕšení dôchodkového veku“.
4. V čl. I štrnástom bode § 112 doplnenom odseku 11 sa slová „ods. 3“ nahrádzajú slovami „ods. 2“.
5. V čl. I dvadsiatom siedmom bode § 293dl ods. 1 a 2 sa slová „ods. 3“ nahrádzajú slovami „ods. 2“.
6. **odporúča**

### Národnej rade Slovenskej republiky

1. pripomienky prezidenta Slovenskej republiky **neschváliť.**
2. Zákon z 13. mája 2015, ktorým sa mení a dopĺňa zákon č. 461/2003  
   Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej repubiky na opätovné prerokovanie Národnou radou Slovenskej republiky **(tlač 1588) schváliť v pôvodnom znení;**
3. **ukladá**

**predsedovi výboru,**

aby výsledky rokovania výboru spolu s výsledkami rokovania Ústavnoprávneho výboru Národne rady Slovenskej republiky, ktorý tento vrátený zákona prerokoval, spracoval do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

**Ján Podmanický**

**predseda výboru**

**overovatelia výboru:**

**Monika Gibalová**

**Jana Vaľová**